Κίνητρα Εκπαιδευτικών Επαγγελματικών Λυκείων για συμμετοχή στο θεσμό του/της Συμβούλου Καθηγητή/ήτριας: Εφαρμογή της ενταγμένης στο Πλαίσιο θεωρίας Προσδοκίας-Αξίας και των Λανθανουσών Θεωριών για τη Νοημοσύνη και την Προσωπικότητα
Creators: name: Βερβερίδου, Σταυρούλα Παντελή
Publisher: name: Aristotle University of Thessaloniki
Year: 2022
Subjects: Κίνητρα εκπαιδευτικών
Μεντορική υποστήριξη
Πρόθεση συμμετοχής
Teachers’ motivation
School-based mentoring
Intention for participation

description: Στόχος της παρούσας έρευνας ήταν η διερεύνηση των κινήτρων των εκπαιδευτικών μιας σειράς παραγόντων που συνδέονται με την πρόθεσή τους να συμμετέχουν στο θεσμό του/της Συμβούλου Καθηγητή/ήτριας, ένα θεσμό μεντορικής υποστήριξης στο σχολείο. Παρά τα οφέλη του θεσμού, ο δισταγμός των εκπαιδευτικών να συμμετέχουν ή η μη διατήρηση της συμμετοχής τους κατά τη διάρκεια της χρονιάς, αποτελούν κινδύνους για τη συνέχιση του θεσμού. Η ενταγμένη στο πλαίσιο θεωρία προσδοκίας-αξίας και οι λανθάνουσες θεωρίες για τη νοημοσύνη και την προσωπικότητα αποτέλεσαν το θεωρητικό υπόβαθρο της έρευνας. Ένα δείγμα 318 εκπαιδευτικών οι οποίοι εργάζονται σε Επαγγελματικά Λύκεια συμμετείχαν στην έρευνα μέσω ανοιχτής πρόσκλησης. Οι εκπαιδευτικοί κλήθηκαν να απαντήσουν σε δημογραφικά στοιχεία και δύο ανοιχτές ερωτήσεις και να συμπληρώσουν κλίμακες αυτο-αναφοράς που μετρούσαν την προσδοκία τους για επιτυχία, την υποκειμενική αξία του θεσμού (ενδιαφέρον-ευχαρίστηση, αξία επίτευξης, χρηστική αξία), το αντιλαμβανόμενο κόστος, την αντιλαμβανόμενη υποστήριξη από το πλαίσιο, τις λανθάνουσες θεωρίες τους για τη νοημοσύνη και την προσωπικότητα και την πρόθεσή τους να συμμετάσχουν στο θεσμό. Τα αποτελέσματα έδειξαν ότι οι εκπαιδευτικοί που είχαν συμμετάσχει στο θεσμό αξιολόγησαν χαμηλότερα το κόστος και υψηλότερα τα κοινωνικά οφέλη από τη συμμετοχή τους και ανέφεραν υψηλότερη πρόθεση να συμμετάσχουν ξανά σε σύγκριση με τους/τις εκπαιδευτικούς που δεν είχαν προηγούμενη εμπειρία συμμετοχής. Η πολλαπλή ανάλυση παλινδρόμησης έδειξε ότι το «ενδιαφέρον-ευχαρίστηση» και η «προσδοκία για επιτυχία» αποτέλεσαν σημαντικούς παράγοντες πρόβλεψης της πρόθεσης των εκπαιδευτικών, ενώ το «κόστος» και η «αξία για τους/τις μαθητές/ήτριες» προέβλεψαν αρνητικά την πρόθεσή τους να εμπλακούν στο θεσμό. Τα ποιοτικά δεδομένα που συγκεντρώθηκαν από τις ανοιχτές ερωτήσεις αποσαφήνισαν περαιτέρω την πρόθεση των εκπαιδευτικών για συμμετοχή στο θεσμό του/της Συμβούλου Καθηγητή/ήτριας και υπέδειξαν τις ανησυχίες τους σχετικά με την έλλειψη εξειδικευμένων γνώσεων και δεξιοτήτων μεντορικής υποστήριξης. Τα ευρήματα συζητούνται σε σχέση με τη θεωρία και ερευνητικά ευρήματα στο πεδίο μελέτης ενώ αναφέρονται οι περιορισμοί της έρευνας και διατυπώνονται προτάσεις εφαρμογής και μελλοντικής έρευνας.
description: The aim of the present study was to investigate teachers’ motivation behind their intention to participate in a school-based mentoring programme (i.e., Mentor Teacher). Despite the benefits of the ‘Mentor Teacher’, teachers’ limited intention to participate in the programme or their frequent drop-out during the school year constitute risks of the retention of the mentoring programme. The situated expectancy-value theory and implicit theories of intelligence and personality were used as the theoretical framework of the study. A sample of 318 teachers working in vocational high-schools participated in the survey via an open-call procedure. They were invited to answer demographic and two open-ended questions and respond to a number of self-report questionnaires measuring their expectancy for success, subjected task value (interest-pleasure, attainment value, utility value), perceived cost, perceived school support, their implicit theories of intelligence and personality and their intention to participate in the school-based mentoring programme. The results indicated that teachers who had previously participated in the programme gave lower rates for cost and higher rates for social benefits by their participation and reported higher intention to participate in the programme again compared to those who didn’t have relevant experience. Multiple regression analysis showed that teachers’ “interest-pleasure” and “expectancy for success” were significant predictors of teachers’ intention, while “cost” and “value related to students” negatively predicted their intention to participate in the programme. The qualitative data gathered by the open-ended questions further clarified teachers’ intention for the mentoring programme and indicated their worries about the lack of specialized mentoring knowledge and skills. The findings are discussed in relation to theory and evidence in the field while the study’s limitations, implications for practice and recommendations for future research are pointed out.